ΓΡΑΠΤΗ ΕΡΩΤΗΣΗ E-0505/03

υποβολή: Salvador Garriga Polledo (PPE-DE) προς την Επιτροπή

(21 Φεβρουαρίου 2003)

Θέμα: Διάγνωση σχετικά με την πρόοδο του σχεδίου Galileo

Μετά τον ενθουσιασμό που προκάλεσε η έγκριση του σχεδίου Galileo, ολόκληρη η Ευρωπαϊκή Ένωση εκφράζει σήμερα την ανησυχία της σχετικά με το κατά πόσο ένα γνήσιο ευρωπαϊκό σχέδιο όπως το Galileo θα μπορέσει να γίνει πραγματικότητα, και εάν το σύνολο της Ευρωπαϊκής Ένωσης θα μπορέσει να επωφεληθεί από τα πολυάριθμα πλεονεκτήματά του.

Λόγω των γνωστών επικρίσεων που προκάλεσε η έγκριση του Galileo, παραμένουμε επιφυλακτικοί στο συγκεκριμένο ζήτημα, καθώς διαπιστώνουμε ότι, μετά την έγκριση του σχεδίου, οι έξαλλες μηχανορραφίες όσων θέλουν να αποτρέψουν τηνλοποίηση του Galileo δεν έπαυσαν.

Θα μπορούσε η Επιτροπή να διευκρινίσει εάν είναι σε θέση να εξακριβώσει τον βαθμό προόδου του σχεδίου Galileo, και πού εντοπίζονται, κατά τη γνώμη της, οι μεγαλύτερες δυσκολίες για τηνλοποίησή του·

Απάντηση της κας de Palacio εξ ονόματος της Επιτροπής

(8 Απριλίου 2003)

Όπως αναφέρει το Αξιότιμο Μέλος του Κοινοβουλίου, οι ελπίδες που δημιουργήθηκαν με την πολιτική συμφωνία στο Συμβούλιο των Μεταφορών της 26ης Μαρτίου 2002 σχετικά με τη δημιουργία της κοινής επιχείρησης και το πράσινο φως που δόθηκε στην έναρξη του σταδίου ανάπτυξης δεν συγκεκριμενοποιήθηκαν λόγω των δυσκολιών που ανέκυψαν στην Ευρωπαϊκή Υπηρεσία Διαστήματος όσον αφορά στις χρηματοοικονομικές συνεισφορές των κρατών μελών του.

Η κατάσταση έχει καταστεί κρίσιμη δεδομένου ότι στα τέλη του 2005, θα έπρεπε να εκτοξευθεί δορυφόρος ο οποίος να εκπέμπει ένα σήμα Galileo, και ότι σε περίπτωση που αυτό δεν συμβεί οι συχνότητες που έχουν εκχωρηθεί στο Galileo στο πλαίσιο της διεθνούς ένωσης των τηλεπικοινωνιών θα απωλεσθούν.

Για αυτό το λόγο, η Επιτροπή έχει αναλάβει τις δέουσες πρωτοβουλίες ώστε να καταστεί επιχειρησιακή η κοινή επιχείρηση με σκοπό να μπορέσει να αρχίσει να εκτελεί τις αποστολές της χρησιμοποιώντας τα προς τούτο διατεθέντα κοινοτικά κονδύλια.

Εν προκειμένω η Επιτροπή:

- Προετοίμασε τη συγκρότηση της κοινής επιχείρησης που θα εξασφαλίσει τη διαχείριση του Galileo κατά το στάδιο της ανάπτυξης (ήτοι έως το 2005). Μερίμνησε επίσης ώστε να συνέλθει το συμβούλιο επιτήρησης της κοινής επιχείρησης κατ' επανάληψη. Παράλληλα έχουν δεσμευθεί οι πρώτες συνεισφορές από τον κοινοτικό προϋπολογισμό για τα έτη 2001 και 2002, ήτοι ποσό 240 εκατομ. ευρώ επί του συνόλου των 550 εκατομ. ευρώ που προορίζεται για τον Galileo, στο πλαίσιο του προϋπολογισμού για τα διευρωπαϊκά δίκτυα·

- Διαμόρφωσε το σύστημα ανάθεσης που θα επιτρέψει το 2003 ναπάρξει πρόσκλησηποβολής προτάσεων ανάθεσης που να εξεταστούν από το 2004 ώστε να εξασφαλιστεί η ολοκλήρωση του προγράμματος κατά τα στάδια της εφαρμογής του συστήματος και της εμπορικής τουςεκμετάλλευσης·

- Συγκρότησε επιτροπή ασφαλείας και οιπηρεσίες της εκπονούν τα μέτρα που είναι απαραίτητα για την οριστική εφαρμογή του Συμβουλίου για την ασφάλεια Galileo, όπως προβλέπει το άρθρο 7 του κανονισμού 876/2002/ΕΚ(1), ώστε να αντιμετωπιστούν τα θέματα ασφαλείας που σχετίζονται με το σύστημα Galileo·

- Προέβη στη σύναψη διεθνών συμφωνιών με στόχο τη διαλειτουργικότητα του Galileo με τα αμερικανικά συστήματα — Global position system (GPS — Παγκόσμιο σύστημα εντοπισμού) — και το αντίστοιχο ρωσικό — Global navigation satellite system (Glonass — Παγκόσμιο σύστημα δορυφορικής πλοήγησης), ενώ παράλληλα προώθησε την επιστημονική, τεχνολογική και βιομηχανική συνεργασία με πολυάριθμες τρίτες χώρες όπως η Κίνα, ο Καναδάς, η Αυστραλία, οι μεσογειακές χώρες και οι χώρες της Νότιας Αμερικής

Η Επιτροπή ελπίζει ότι η συμφωνία, που επετεύχθη μεταξύ Ιταλίας και Γερμανίας στις 28 Μαρτίου τρέχοντος, θα μπορέσει να μεταφραστεί σε συγκεκριμένα αποτελέσματα στο επίπεδο της Ευρωπαϊκής Υπηρεσίας Διαστήματος (ASE/ESA) το ταχύτερο δυνατό.

(1) Κανονισμός (ΕΚ) αριθ. 876/2002 του Συμβουλίου της 21ης Μαΐου 2002 για τη δημιουργία της κοινής επιχείρησης Galileo, ΕΕ L 138 της 28.5.2002.